《顷见迂斋谈游子明不容口且诵其诗恨未遂倾盖》
宋代·赵蕃

平生施迂斋，剧谈高安郡。
山川固清远，得士且韵胜。
就中拔其尤，游子盖袖领。
长哦唱醉诗，使我醉复醒。
前年客游杭，冰雪滞归{左舟右定}。
相逢逆旅间，一笑交已定。
近闻寄书来，谆复问名姓。
如公真骐骥，顾我乃下乘。
岁晚傥不遗，庶几望三径。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。